

ΕΛΛΗΝΙΚΗ ΔΗΜΟΚΡΑΤΙΑ Μοσχάτο, 20/05/2022

ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΤΤΙΚΗΣ

ΔΗΜΟΣ ΜΟΣΧΑΤΟΥ – ΤΑΥΡΟΥ

Δ/ΝΣΗ OIKONOMIKΩΝ ΥΠΗΡΕΣΙΩΝ

ΤΑΜΕΙΑΚΗ ΥΠΗΡΕΣΙΑ

Κοραή 36 & Αγ. Γερασίμου

Τ.Κ. 183 45, Μοσχάτο

Πληροφορίες: Α. Γρηγοροπούλου **ΠΡΟΣ: Τον Πρόεδρο & τα Μέλη**

Τηλ. 2132019640 **του Δημοτικού Συμβουλίου**

***ΘΕΜΑ ……ο: Λήψη απόφασης σχετικά με:***

1. ***την ένταξη του Δήμου μας στην Πλατφόρμα Δήλωσης Τέλους επί των ακαθαρίστων εσόδων και παρεπιδημούντων,***
2. ***χρήση υπάρχοντος λογαριασμού του Δήμου στην Τράπεζα Eurobank A.E.,***
3. ***ενεργοποίηση του Συστήματος Ηλεκτρονικών Πληρωμών ΔΙΑΣ,***
4. ***ενεργοποίηση της υπηρεσίας ΙRIS Online Payments για το συγκεκριμένο λογαριασμό,***
5. ***ορισμός εξουσιοδοτημένων χρηστών για την κίνηση του λογαριασμού***
6. ***εξουσιοδότηση Δημάρχου για την υπογραφή της σύμβασης και κάθε σχετικού με τα ανωτέρω εγγράφου***

**Κ. Πρόεδρε**

Με το αριθ. 630/03-03-2022 έγγραφο της, η ΚΕΔΕ μας γνωστοποίησε τη συνεργασία της με το Υπουργείο Ψηφιακής Διακυβέρνησης, το Υπουργείο Εσωτερικών, και την ΑΑΔΕ στην ανάπτυξη μιας κεντρικής πλατφόρμας για την υποβολή ηλεκτρονικής δήλωσης, τον αυτοματοποιημένο υπολογισμό και την είσπραξη των τελών επί των ακαθαρίστων εσόδων και παρεπιδημούντων.

Η «Πλατφόρμα Δήλωσης επί των ακαθαρίστων εσόδων και παρεπιδημούντων» απευθύνεται σε όλες τις επιχειρήσεις της χώρας που υπόκεινται στο τέλος επί των ακαθαρίστων εσόδων ή το τέλος παρεπιδημούντων, το οποίο είναι υπόχρεες να καταβάλουν σύμφωνα με την υποβληθείσα περιοδική τους δήλωση στην ΑΑΔΕ. Οι επιχειρήσεις θα έχουν τη δυνατότητα, έπειτα από την ενεργοποίηση των Δήμων όπου ανήκουν, να υποβάλουν ηλεκτρονικά τη δήλωσή τους και να πληρώσουν ηλεκτρονικά το αναλογούν τέλος μέσω της Ενιαίας Ψηφιακής Πύλης της Δημόσιας Διοίκησης (gov.gr).

Η πλατφόρμα αναλαμβάνει να υπολογίσει αυτοματοποιημένα το αναλογούν τέλος και το τυχόν πρόστιμο σε περίπτωση εκπρόθεσμης καταβολής από την υποβληθείσα περιοδική δήλωση στην ΑΑΔΕ. H διαδικασία ολοκληρώνεται με την επιτυχημένη ηλεκτρονική πληρωμή της οφειλής μέσω της υπηρεσίας online πληρωμών IRIS από τη ΔΙΑΣ Α.Ε. Τα καταβληθέντα ποσά πιστώνονται απευθείας σε ειδικό τραπεζικό λογαριασμό του εκάστοτε Δήμου.

Η «Πλατφόρμα Δήλωσης επί των ακαθαρίστων εσόδων και παρεπιδημούντων» παρουσιάστηκε στο τακτικό συνέδριο της ΚΕΔΕ στη Θεσσαλονίκη τον Οκτώβριο του 2021 και τέθηκε σε πλήρη λειτουργία στις 15/11/2021 σε πέντε (5) πιλοτικούς Δήμους για τις δηλώσεις που αφορούσαν τις περιόδους Νοέμβριος 2021 και Δ’ Τρίμηνο 2021.

Η ένταξη του Δήμου μας στην «Πλατφόρμα Δήλωσης επί των ακαθαρίστων εσόδων και παρεπιδημούντων» σημαίνει ότι μετά την ημερομηνία της παραγωγικής έναρξης θα πραγματοποιούνται όλες οι δηλώσεις των επιχειρήσεων αποκλειστικά ηλεκτρονικά μέσω της ηλεκτρονικής πλατφόρμας.

Απαραίτητη για την ενεργοποίηση της πλατφόρμας είναι η χρήση υπάρχοντος λογαριασμού του Δήμου στην Τράπεζα Eurobank A.E., η ενεργοποίηση του Συστήματος Ηλεκτρονικών Πληρωμών ΔΙΑΣ, η ενεργοποίηση της υπηρεσίας ΙRIS Online Payments για το συγκεκριμένο λογαριασμό*.*

Σας επισυνάπτουμε την προσφορά που μας απέστειλε η Τράπεζα Eurobank, όπου περιγράφεται αναλυτικά η παροχή της Υπηρεσίας εισπράξεων IRIS onlinepayments προκειμένου να γίνουν οι απαραίτητες ενέργειες.

Λαμβάνοντας υπόψη τα ανωτέρω, εισηγούμαστε την λήψη απόφασης περί:

1. ΄Ενταξης του Δήμου μας στην «Πλατφόρμα Δήλωσης επί των ακαθαρίστων εσόδων και παρεπιδημούντων»

2. Αποδοχής της προσφοράς της τράπεζας Εurobank. Το κόστος για τον Δήμο ανά συναλλαγή ανέρχεται σε 0,30 € (+ ΦΠΑ) συμπεριλαμβανομένου και την αμοιβή της ΔΙΑΣ. Για κάθε πληρωμή μέσω του Διατραπεζικού Κυκλώματος, ο Δήμος θα χρεώνεται επιπλέον 0,025€ ανά συναλλαγή (+ ΦΠΑ), ποσό το οποίο καταβάλλεται εξ’ ολοκλήρου στην εταιρεία ΔΙΑΣ και αφορά στην εκκαθάριση των πληρωμών από όλες τις Τράπεζες.

3. Χρήσης υπάρχοντος τραπεζικού λογαριασμού που διατηρεί ο Δήμος μας στην Τράπεζα Eurobank, με IBAN GR8402600550000650200528322.

4. Ενεργοποίησης του Συστήματος Ηλεκτρονικών Πληρωμών ΔΙΑΣ και

5. Ενεργοποίησης της υπηρεσίας IRIS OnlinePayments για το συγκεκριμένο τραπεζικό λογαριασμό

6. Ορισμού χρηστών του τραπεζικού λογαριασμού για την εν λόγω υπηρεσία, των δημοτικών υπαλλήλων α) Γεωργίου Πάτα, β) Ελένης Κουλουκάκου, γ) Αθηνάς Γρηγοροπούλου και δ) Σπυριδούλας Κουτσονικόλα.

7. Την εξουσιοδότηση του Δημάρχου για την υπογραφή της σύμβασης και κάθε σχετικού με τα ανωτέρω εγγράφου.

Η Προϊσταμένη Ο Διευθυντής Ο Αντιδήμαρχος

Ταμειακής Υπηρεσίας Οικονομικών Υπηρεσιών Οικονομικών Υπηρεσιών

Αθηνά Γρηγοροπούλου Αντώνης Κούβαρης Βασίλειος Γρούμπας