**ΕΙΣΗΓΗΣΗ ΓΙΑ ΤΗ ΣΤΡΑΤΗΓΙΚΗ ΜΕΛΕΤΗ ΠΕΡΙΒΑΛΛΟΝΤΙΚΩΝ ΕΠΙΠΤΩΣΕΩΝ ΤΟΥ ΤΟΜΕΑΚΟΥ ΠΡΟΓΡΑΜΜΑΤΟΣ ΑΝΑΠΤΥΞΗΣ (ΤΠΑ) ΤΟΥ ΥΠΟΥΡΓΕΙΟΥ ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ 2021-2025**

***ΜΗ ΤΕΧΝΙΚΗ ΠΕΡΙΛΗΨΗ ΤΟΥ ΣΥΝΟΛΟΥ ΤΗΣ ΜΕΛΕΤΗΣ***

### **Σκοπιμότητα του προγράμματος**

Με τον ν.4635/2019(Α΄167) θεσμοθετήθηκε από την πολιτεία η υποχρέωση υπαγωγής των έργων που χρηματοδοτούνται από εθνικούς πόρους σε στρατηγικούς στόχους και ιεραρχούμενες αναπτυξιακές προτεραιότητες. Ιδιαίτερα στα άρθρα 118-141 του νόμου περιγράφονται αναλυτικά όλα τα σχετικά με το Εθνικό Πρόγραμμα Ανάπτυξης (ΕΠΑ).

Το Πρόγραμμα Δημοσίων Επενδύσεων αποτελεί το βασικό εργαλείο χρηματοδότησης της αναπτυξιακής πολιτικής της Χώρας και έχει την ευθύνη για τη στήριξη της πραγματικής οικονομίας.

Ως κύρια χρηματοδοτικά εργαλεία για την ενίσχυση του επενδυτικού περιβάλλοντος και της ιδιωτικής οικονομίας απαριθμούνται διαχρονικά:

* Οι αναπτυξιακοί νόμοι το περιεχόμενο των οποίων προσδιορίζει τη σύνδεση πολιτικών και οικονομικών προτεραιοτήτων για το παραγωγικό μοντέλο της Χώρας
* Η διαδικασία Στρατηγικών Επενδύσεων που επιφέρουν ποσοτικά και ποιοτικά αποτελέσματα σημαντικής εντάσεως στη συνολική εθνική οικονομία
* Οι Συμπράξεις Δημόσιου και Ιδιωτικού Τομέα και
* Οι κρατικές ενισχύσεις στο πλαίσιο συγχρηματοδότησης από τα Ευρωπαϊκά Διαρθρωτικά Επενδυτικά Ταμεία(ΕΔΕΤ) ως προς το συγχρηματοδοτούμενο σκέλος του ΠΔΕ.

### **Στόχοι του προγράμματος**

Οι βασικοί περιβαλλοντικοί στόχοι με βάση τις κατευθύνσεις των ευρωπαϊκών και εθνικών πολιτικών και στρατηγικών για την προστασία του περιβάλλοντος και την αειφόρο ανάπτυξη, εξετάζονται με μια σειρά διερευνητικών ερωτήσεων. Στον παρακάτω πίνακα παρατίθενται οι διερευνητικές ερωτήσεις:

### **Πίνακας:Διερευνητικές ερωτήσεις διάγνωσης στόχων επιπτώσεων**

|  |  |
| --- | --- |
| Α/Α | Ερώτηση |
| **Βιοποικιλότητα–χλωρίδα–πανίδα.**Το πρόγραμμα αναμένεται να επηρεάσει: | |
| Β1 | Τη χλωρίδα, την πανίδα και τους οικοτόπους; |
| Β2 | Το σχεδιασμό των περιοχών προστασίας και των δασικών εκτάσεων; |
| **Πληθυσμός–ανθρώπινηυγεία–υλικά περιουσιακά στοιχεία.** Το πρόγραμμα αναμένεται να επηρεάσει: | |
| Π1 | Το μέγεθος του πληθυσμού, το εισόδημα και την απασχόληση; |
| Π2 | Το βιοτικό επίπεδο και τις παρεχόμενες υπηρεσίες στο κοινό; |
| Π3 | Την έκθεση πληθυσμού σε περιβαλλοντικό θόρυβο ή κίνδυνο; |
| Π4 | Την αξία της γης και της ακίνητης περιουσίας; |
| **Υδατικοίπόροι–υγρά απόβλητα.**Το πρόγραμμα αναμένεται να επηρεάσει: | |
| Υ1 | Τη διαχείριση των υδάτινων πόρων και τα ποιοτικά και ποσοτικά χαρακτηριστικά τους; |
| Υ2 | Τις ανάγκες σε πόσιμο νερό; |
| Υ3 | Το ρυπαντικό φορτίο αποβλήτων που καταλήγει σε επιφανειακά ή υπόγεια ύδατα; |
| Υ4 | Την κατάσταση των θαλάσσιων υδάτων; |
| **Έδαφος–στερεά απόβλητα.**Το πρόγραμμα αναμένεται να επηρεάσει: | |
| Ε1 | Την κατάσταση του εδάφους αναφορικά με την διάβρωση και την ερημοποίηση; |
| Ε2 | Τη ρύπανση των εδαφών; |
| Ε3 | Την παραγωγή αποβλήτων και την δυνατότητα βιώσιμης διαχείρισής τους; |
| Ε4 | Τις χρήσεις γης και την αειφορική οργάνωσή τους; |
| **Ατμοσφαιρική ρύπανση–κλιματικοί παράγοντες–ενέργεια.** Το πρόγραμμα αναμένεται να επηρεάσει: | |
| Α1 | Τις εκπομπές αέριων ρύπων και αέριων ρύπων θερμοκηπίου και την υπέρβαση των ορίων τους; |
| Α2 | Τις ενεργειακές ανάγκες, την ενεργειακή απόδοση και εξοικονόμηση των κτιρίων; |
| Α3 | Τα μεγέθη μεταφορών του πληθυσμού και των αγαθών; |
| Α4 | Το βαθμό χρήσης ΑΠΕ; |
| **Τοπίο–πολιτιστική κληρονομιά.** Τοπρόγραμμα αναμένεται να επηρεάσει: | |
| Τ1 | Το φυσικό-αστικό τοπίο και τον αισθητικό ή πολιτιστικό ρόλο του; |
| Τ2 | Τα στοιχεία πολιτιστικής κληρονομιάς και τις περιοχές αρχαιολογικού ενδιαφέροντος; |

**Η αναπτυξιακή στρατηγική για την προγραμματική περίοδο 2021 – 2025**

Η αναπτυξιακή στρατηγική του Υπουργείου Ανάπτυξης &Επενδύσεων για την προγραμματική περίοδο2021 – 2025 για την ελληνική οικονομία στοχεύει στην συστηματική αύξηση της παραγωγικότητας και της εξωστρέφειας καθώς και στην στενότερη σύνδεση της παραγωγής με την τεχνολογία και την καινοτομία με τρόπο συμβατό με τους κοινωνικούς και περιβαλλοντικούς στόχους της Χώρας.

Στρατηγικός στόχος του Υπουργείου Ανάπτυξης και Επενδύσεων είναι η στήριξη και η ανάπτυξη της επιχειρηματικότητας και η ενίσχυση του μετασχηματισμού κυρίως του τομέα της μεταποίησης, με έμφαση στην ποιότητα των συντελεστών παραγωγής και λειτουργίας της, ώστε να αποτελέσει κινητήριο δύναμη της εξωστρεφούς οικονομικής ανάπτυξης και της απασχόλησης στη χώρα.

Το Τομεακό Πρόγραμμα Ανάπτυξης ενεργοποιεί την επιχειρηματικότητα, τις ΜΜΕ, στηρίζει τις ελληνικές και ξένες επενδύσεις και επιδιώκει τη μέγιστη χρήση των διατιθέμενων δημόσιων πόρων (ΣΔΙΤ, χρηματοδοτικά εργαλεία).

Ειδικότερα στον τομέα της βιομηχανίας, αναδεικνύονται ως κρίσιμα στοιχεία της ανάπτυξης η προσαρμογή στις προκλήσεις της 4ης βιομηχανικής επανάστασης, η ενσωμάτωση στην παραγωγική διαδικασία νέων τεχνολογικών συντελεστών, παραγωγικών πρακτικών και προτύπων, η ενδυνάμωση της εξαγωγικής ικανότητας και της εξωστρεφούς δυναμικής για την προώθηση της διεθνοποίησης τω νεπιχειρήσεων, και η αναβάθμιση των δεξιοτήτων των εργαζομένων και των επιχειρηματιών.

Ιδιαίτερα έμφαση απαιτείται να δοθεί:

* στην έρευνα, την τεχνολογική ανάπτυξη και την αξιοποίηση των παραγόμενων παραγωγικών γνώσεων ως βάση βιομηχανικής και επιχειρηματικής καινοτομίας στην παραγωγική διαδικασία,
* στην παραγωγική διασύνδεση και την ένταξη σε διεθνείς αλυσίδες αξίας,
* στην αξιοποίηση οικονομιών και ωφελειών που προκύπτουν ως συνέπεια των γεωγραφικών βιομηχανικών συγκεντρώσεων, καθώς και ως αποτέλεσμα της οικοδόμησης ευρύτερων οικοσυστημάτων συνεργαζόμενων επιχειρήσεων και
* στην ανάπτυξη τεχνολογιών και την ενίσχυση επιχειρήσεων και πρωτοβουλιών στους τομείς της κυκλικής οικονομίας, της ενεργειακής εξοικονόμησης και της κλιματικής αλλαγής. Η υποβοήθηση του αναπτυξιακού μετασχηματισμού της βιομηχανίας απαιτείται να υποστηριχθεί από εξειδικευμένο προσωπικό σε οριζόντιες αλλά και κλαδικές εξειδικεύσεις ιδίως στους κλάδους υψηλής προτεραιότητας και τους τομείς παραγωγικής αιχμής.

Στον τομέα Έρευνας, Τεχνολογικής Ανάπτυξης & Καινοτομίας αναγνωρίζονται ως κρίσιμοι παράγοντες ανάπτυξης η περαιτέρω ενεργή συμμετοχή της οικονομίας στην παραγωγή νέας έρευνας και τεχνολογικής ανάπτυξης, ιδιαίτερα σε τομείς αιχμής. Έμφαση θα πρέπει να δοθεί στην ανάπτυξη και υποστήριξη φορέων, επιχειρήσεων και ερευνητικών δομών, στη συνεργασία τους και στη σύνδεση των αποτελεσμάτων της έρευνας με την παραγωγή και την κοινωνία. Σημαντικό ρόλο προς αυτή την αναπτυξιακή κατεύθυνση διαδραματίζουν οι συνεργατικοί σχηματισμοί και η αξιοποίηση εξειδικευμένου ανθρώπινου δυναμικού.

Όσον αφορά στον τομέα του εμπορίου και της προστασίας του καταναλωτή, σημαντικές παράμετροι της επιχειρούμενης αναπτυξιακής αλλαγής αποτελούν η τόνωση της εξωστρέφειας και η ενδυνάμωση της υποστήριξης και της ομαλής λειτουργίας του εμπορίου (επιχειρήσεων και καταναλωτών) για την αντιμετώπιση των νέων προκλήσεων της ελληνικής αλλά και παγκόσμιας οικονομίας, η αναβάθμιση της εμπορικότητας, της ελκυστικότητας και της ποιότητας των παρεχόμενων υπηρεσιών σε αστικά κέντρα της Χώρας, καθώς και η ενίσχυση της προστασίας το καταναλωτή τόσο σε επίπεδο ενημέρωσης–ευαισθητοποίησης όσο και των μηχανισμών ελέγχου, εποπτείας και εφαρμογής. Σημαντική παράμετρο και σε αυτόν τον τομέα αποτελεί η ανάπτυξη και ενσωμάτωση τεχνολογικών λύσεων και ψηφιακών εφαρμογών.

Η παραπάνω στρατηγική καθιστά ως καταλληλότερη την επιλογή διαμόρφωσης της δομής του Τομεακού Προγράμματος Ανάπτυξης του ΥΠΑΝΕΠ σε τέσσερα υποπρογράμματα ανά τομέα πολιτικής και ένα υποπρόγραμμα Υποστήριξης-Τεχνικής Βοήθειας Προγράμματος. Το κάθε υποπρόγραμμα επιδιώκε ισυγκεκριμένους αναπτυξιακούς στόχους και περιλαμβάνει επιλεγμένες κατηγορίες δράσεων αντίστοιχα με τους τομείς ευθύνης και τις καθ΄ ύλην αρμοδιότητες της κάθε Γενικής Γραμματείας (Ιδιωτικών Επενδύσεων και ΣΔΙΤ, Βιομηχανίας, Έρευνας&Καινοτομίας και Εμπορίου&Προστασίας Καταναλωτή).

Υποπρόγραμμα 1 :Ενίσχυση επιχειρηματικότητας/δημιουργία φιλικού επιχειρηματικού περιβάλλοντος

Οι ειδικοί αναπτυξιακοί στόχοι του Υποπρογράμματος 1 καλύπτονται από τον Αναπτυξιακό Στόχο του ΕΠΑ «Έξυπνη Ανάπτυξη» και είναι οι εξής:

* Ενίσχυση Ιδιωτικών Επενδύσεων
* Προσέλκυση Άμεσων Ξένων Επενδύσεων
* Ενίσχυση Στρατηγικών Επενδύσεων
* Ενίσχυση Συμπράξεω νΔημοσίου και ΙδιωτικούΤομέα
* Βελτίωση Μηχανισμών υποστήριξης ΜΜΕ

Υποπρόγραμμα 2 :Ενίσχυση της βιομηχανίας

Οι ειδικοί αναπτυξιακοί στόχοι του Υποπρογράμματος 2 καλύπτονται από τον Αναπτυξιακό Στόχο του ΕΠΑ «ΈξυπνηΑνάπτυξη» και είναι οι εξής:

* Ενίσχυση Ιδιωτικών Επενδύσεων
* Αποζημιώσεις –έκτακτη στήριξη – έκτακτα
* Ενίσχυση της ανταγωνιστικότητας τωνΜΜΕ
* Προσαρμογή της Ελλ.Βιομηχανίας στις προκλήσεις της Ψηφιακής - Πράσινης Μετάβασης και της Διεθνοποίησης
* Εκσυγχρονισμός Βιομηχανικών και Τεχνολογικών Υποδομών για την προσέλκυση επενδύσεων
* Ενίσχυση τομεακών σχεδίων ανάπτυξης
* Ενίσχυση των μηχανισμών εποπτείας της αγοράς βιομηχανικών προϊόντων
* Αναβάθμιση και βελτίωση των παρεχόμενων υπηρεσιών του Εθνικού Συστήματος Υποδομών Ποιότητας
* Αναβάθμιση και βελτίωση εθνικού συστήματος διανοητικής και βιομηχανικής ιδιοκτησίας

Υποπρόγραμμα 3 : Ενίσχυση της έρευνας και καινοτομίας

Οι ειδικοί αναπτυξιακοί στόχοι του Υποπρογράμματος 3 καλύπτονται από τον Αναπτυξιακό Στόχο του ΕΠΑ «Έξυπνη Ανάπτυξη» και είναι οι εξής:

* Δημιουργία επιλεγμένων κεντρικών ερευνητικών κέντρων και προγραμμάτων σε τομείς αιχμής (*συμπεριλαμβάνονται υποδομές και συνεργατικά σχήματα*)
* Δημιουργία ερευνητικής τεχνογνωσίας και λύσεων ΤΠΕ στον δημόσιο τομέα
* Προώθηση αποτελεσμάτων έρευνας, καινοτομίας και τεχνολογίας στις επιχειρήσεις
* Συστάδες ανάπτυξης.

Υποπρόγραμμα 4 : Στήριξη του εμπορίου και προστασία καταναλωτή

Οι ειδικοί αναπτυξιακοί στόχοι του Υποπρογράμματος 4 καλύπτονται από τους Αναπτυξιακούς Στόχους του ΕΠΑ «Έξυπνη Ανάπτυξη» και «Εξωστρέφεια», και είναι οι εξής:

* Ενίσχυση της επιχειρηματικότητας και του υγιούς ανταγωνισμού
* Ολοκληρωμένες παρεμβάσεις στήριξης και αναβάθμισης της εμπορικότητας στα αστικά κέντρα
* Προστασία του καταναλωτή και πληροφόρηση επιχειρήσεων
* Στήριξη του ελληνικού σήματος προέλευσης προϊόντων.

Υποπρόγραμμα 5 : Υποστήριξη προγράμματος

Οι επιδιώξεις του Υποπρογράμματος είναι οι εξής:

* Επιχορηγήσεις εποπτευόμενων φορέων βάσει νόμου
* Διαμόρφωση και λειτουργία συστημάτων και διαδικασιών διοίκησης και συντονισμού, και υποστήριξη της εφαρμογής του ΕΠΑ και του συνόλου των επιμέρους προγραμμάτων του
* Διαμόρφωση και λειτουργία συμπληρωματικών ή/και εξειδικευμένων εργαλείων διαχείρισης, και υποστήριξη της υλοποίησης του ΤΠΑ.

Στον επόμενο πίνακα παρουσιάζονται ανά Υποπρόγραμμα και Άξονα Προτεραιότητας οι ενδεικτικές κατηγορίες έργων και δράσεων που θα υλοποιηθούν.

|  |  |  |
| --- | --- | --- |
| **Υποπρόγραμμα** | **Άξονας Προτεραιότητας** | **Ενδεικτικές Κατηγορίες Δράσεων** |
| Υποπρόγραμμα 1 :Ενίσχυση επιχειρηματικότητας /δημιουργία φιλικού επιχειρηματικού περιβάλλοντος | Βιομηχανική μετάβαση και επιχειρηματικότητα | Επιχορήγηση Επενδυτικών Σχεδίων(ν.3299/04) |
| Επιχορήγηση Επενδυτικών Σχεδίων(ν.3908/11) |
| Επιχορήγηση Επενδυτικών Σχεδίων (ν.4399/2016 & 4712/2020) |
| Προσέλκυση Ξένων Κεφαλαίων |
| Ενίσχυση Στρατηγικών Επενδύσεων |
| Υλοποίηση επενδυτικών σχεδίων μέσω ΣΔΙΤ |
| Οργάνωση και λειτουργία Δομών Στήριξης Επιχειρήσεων |
| Δημιουργία Χρηματοδοτικών Εργαλείων Επενδύσεων & Συνεπενδύσεων |
| Υποπρόγραμμα 2: Ενίσχυση της βιομηχανίας | Βιομηχανική μετάβαση και επιχειρηματικότητα | Επενδυτικά Κίνητρα σε επιχειρήσεις & Εκσυγχρονισμός Παραγωγικών φορέων |
| Δράσεις ενίσχυσης βιομηχανικής και  επιχειρηματικής καινοτομίας, της παραγωγικότητας και της εξωστρέφειας των ΜΜΕ |
| Ανάπτυξη Μηχανισμών για την στήριξη της επιχειρηματικότητας |
| Δράσεις για την προσαρμογή της βιομηχανίας στις νέες τεχνολογίες στο πλαίσιο του ψηφιακού μετασχηματισμού |
| Δράσεις για την προώθηση της πράσινης ανάπτυξης και της κυκλικής οικονομίας |
| Δράσειςγια αναβάθμισητων δεξιοτήτων του ανθρώπινου δυναμικού στη Βιομηχανία |
| Δράσεις για την υποστήριξη της διεθνοποίησης των μεταποιητικών επιχειρήσεων |
| Δράσεις προσέλκυσης επενδύσεων, επέκτασης ή/και εκσυγχρονισμού των υποδομών υφιστάμενων Οργανωμένων Υποδοχέων Μεταποιητικών και Επιχειρηματικών Δραστηριοτήτων (Ο.Υ.Μ.Ε.Δ.)  καθώς και ίδρυσης νέων |
| ΔράσειςεξυγίανσηςΆτυπωνΒιομηχανικώνΣυγκεντρώσεων |
| Δράσεις για την υποστήριξη πολιτικών βιομηχανικής μετάβασης σ εκρίσιμους τομείς της βιομηχανίας και την ενσωμάτωση ανερχόμενων τεχνολογιών ευρείας εφαρμογής και ανερχόμενων  Βιομηχανικών τεχνολογιών στην παραγωγική βάση |
| Δράσεις στήριξης βιομηχανικών οικοσυστημάτων |
| Δημόσια Διοίκηση και Ψηφιοποίηση | Οργανωτική και λειτουργική αναβάθμιση του συστήματος εποπτείας της αγοράς βιομηχανικών προϊόντων |
| Ανάπτυξη/Επέκταση Ψηφιακών Εργαλείων και Πληροφοριακών Συστημάτων |

|  |  |  |
| --- | --- | --- |
| **Υποπρόγραμμα** | **Άξονας Προτεραιότητας** | **Ενδεικτικές Κατηγορίες Δράσεων** |
|  |  | Οργανωτική και λειτουργική αναβάθμιση του συστήματος υποδομών ποιότητας-Αναβάθμιση και στήριξη των εθνικών υποδομών ποιότητας του Εθνικού Συστήματος Ποιότητας της Χώρας στους τομείς της Τυποποίησης, Διαπίστευσης,Πιστοποίησης (εργαστήρια-φορείς πιστοποίησης)και Μετρολογίας |
| Κίνητρα για την εφαρμογή συστημάτων και σημάτων ποιότητας.Βράβευση επιχειρήσεων-  Αριστεία Ποιότητας παραγωγικών διεργασιών και προϊόντων |
| Οργανωτική και λειτουργική αναβάθμιση του Εθνικού Συστήματος Βιομηχανικής και Διανοητικής Ιδιοκτησίας – Σύνδεση με το Εθνικό Σύστημα ποιότητας |
| Υποπρόγραμμα 3: Ενίσχυση της έρευνας και καινοτομίας | Δημιουργία επιλεγμένων κεντρικών ερευνητικών κέντρων και προγραμμάτων σε τομείς αιχμής | Δημιουργία επιλεγμένων κεντρικών ερευνητικών προγραμμάτων σε τομείς αιχμής |
| Δράσεις αντιμετώπισης του brain drain |
| Δράσεις υποστήριξης των Ερευνητικών και Τεχνολογικών Φορέων και των ερευνητικών δομών των ΑΕΙ,σε κτιριακό επίπεδο και σε εξοπλισμό |
| Δημιουργία ερευνητικής τεχνογνωσίας και λύσεων ΤΠΕ στον δημόσιο τομέα | Δράσεις μεταφοράς προηγμένων τεχνολογικών λύσεων στην Δημόσια Διοίκηση με γνώμονα την αρτιότερη λειτουργία της και την καλύτερη εξυπηρέτηση των πολιτών |
| Προώθηση αποτελεσμάτων έρευνας, καινοτομίας και τεχνολογίας στις επιχειρήσεις | Δράσεις οι οποίες θα αφορούν την αξιοποίηση των επιστημονικών αποτελεσμάτων στρατηγικών τομέων παρέμβασης |
| Συνέργειες επιχειρήσεων και Ερευνητικών και Τεχνολογικών Φορέων |
| Συστάδες Ανάπτυξης | Ανάπτυξη και βιώσιμη λειτουργία συστάδων καινοτομίας |
| Υποπρόγραμμα 4: Στήριξη του εμπορίου και προστασία του καταναλωτή | Βιομηχανική μετάβαση και επιχειρηματικότητα | Δράσεις υποστήριξης της ομαλής λειτουργίας του εμπορίου (επιχειρήσεων και καταναλωτών), για την αντιμετώπιση των νέων προκλήσεων της Ελληνικής αλλά και παγκόσμιας οικονομίας |
| Δράσεις αναβάθμισης της παρουσίας των επιχειρήσεων και ανάδειξης των ελληνικών προϊόντων στο εξωτερικό |
| Δράσεις στήριξης της επιχειρηματικότητας και του ηλεκτρονικού εμπορίου |
| Δράσεις εκσυγχρονισμού των δημοσίων συμβάσεων |
| Αναβάθμιση της εμπορικότητας, της ελκυστικότητας  και της ποιότητας των παρεχόμενων υπηρεσιών σε αστικά κέντρα της Χώρας |
| Δημόσια Διοίκηση και Ψηφιοποίηση | Μεταφορά προηγμένων τεχνολογικών λύσεων στην  Δημόσια Διοίκηση με γνώμονα την αρτιότερη λειτουργία της και την καλύτερη εξυπηρέτηση των πολιτών |

|  |  |  |
| --- | --- | --- |
| **Υποπρόγραμμα** | **Άξονας Προτεραιότητας** | **Ενδεικτικές Κατηγορίες Δράσεων** |
|  |  |  |
| Δράσεις ενημέρωσης και ευαισθητοποίησης των καταναλωτών και επιχειρήσεων |
| Δημιουργία ηλεκτρονικών μέσων/ψηφιακών εργαλείων και δράσεων για την ενημέρωση, την πρόληψη και την προστασία των οικονομικών συμφερόντων τω νκαταναλωτών |
| Ενίσχυση των ελεγκτικών μηχανισμών |

*Η ΣΜΠΕ τουΤΠΑ*

Στη ΣΜΠΕ διερευνώνται οι περιβαλλοντικές επιπτώσεις των προτάσεων που περιέχονται στο ΤΠΑ, η προσέγγισή τους σε στρατηγικό επίπεδο και τέλος η ανάδειξη της βέλτιστης επιλογής ανάμεσα στις προτεινόμενες εναλλακτικές λύσεις.

Οι περιβαλλοντικοί τομείς που εξετάζονται, περιλαμβάνονται είναιοιεξής:

Βιοποικιλότητα

Υδατα

Στερεά απόβλητα

Ατμοσφαιρική ρύπανση–Ενέργεια Α.Π.Ε

Εκπομπές Co2 και Ενεργειακή Απόδοση

Προσαρμογή στη Κλιματική Αλλαγή

### Κύρια περιβαλλοντικά χαρακτηριστικά για το σύνολο της Χώρας

Βιοποικιλότητα

Η Ελλάδα είναι μια από τις χώρες της Ευρώπης με τη μεγαλύτερη βιοποικιλότητα χάρη σε μια πλούσια ποικιλομορφία ειδών, σημαντικές εκτάσεις φυσικής βλάστησης, μεγάλο μήκος ακτογραμμής και χιλιάδες νησιά που δημιουργούν διαφοροποιημένα τοπία με υψηλή αισθητική και πολιτιστική αξία. Η προστασία των φυσικών ενδιαιτημάτων έχει βελτιωθεί, αλλά περισσότερο από το ήμισυ των ειδών βρίσκεται σε μη ικανοποιητική κατάσταση διατήρησης. Τα κύρια αίτια απώλειας της βιοποικιλότητας είναι η αστυφιλία, ο κατακερματισμός των ενδιαιτημάτων, η ρύπανση, τα χωροκατακτητικά ξενικά είδη, η κλιματική αλλαγή και οι πυρκαγιές. Οι κυριότερες πιέσεις προέρχονται από τη γεωργία, την αλιεία, τις μεταφορές και τον τουρισμό (ιδίως στις παράκτιες περιοχές). Η Ελλάδα δεν έχει ακόμη θεσπίσει ένα ολοκληρωμένο εθνικό σύστημα παρακολούθησης της βιοποικιλότητας και δεν έχει σημειώσει πρόοδο ως προς την ενσωμάτωση των ζητημάτων βιοποικιλότητας στους κλάδους της οικονομίας.

Ως προς τον πληθυσμό και την απασχόληση καταγράφονται ιδιαίτερα αρνητικά δεδομένα για την απασχόληση καθώς και δυσμενείς δημογραφικές αλλαγές.

Ύδατα

Η Ελλάδα διαθέτει πλούσιους πόρους γλυκών υδάτων, ωστόσο αναμένεται να ενταθούντα ζητήματα λειψυδρίας λόγω της κλιματικής αλλαγής. Παρατηρείται υπέρμετρη άντληση γλυκών υδάτων κυρίως εξαιτίας της άρδευσης. Ένα ικανοποιητικό μερίδιο των υδάτινων μαζών έχουν καλή οικολογική και χημική κατάσταση. Υπάρχει πρόσβαση σε πόσιμο νερό υψηλής ποιότητας και τα περισσότερα ύδατα κολύμβησης είναι εξαιρετικής ποιότητας. Οι τάσεις όσον αφορά την άντληση και την ποιότητα των υδάτων θα πρέπει να αξιολογηθούν καλύτερα προκειμένου να αντιμετωπιστούν οι πιέσεις από τη διάχυτη ρύπανση και την εκτεταμένη άρδευση. Τα τελευταία χρόνια παρατηρείται αύξηση της χρήσης λιπασμάτων, φυτοφαρμάκων και υδάτινων πόρων στη γεωργία. Σε πολλά αστικά κέντρα δεν διασφαλίζεται κατάλληλη επεξεργασία των λυμάτων.

Στερεά απόβλητα

Την τελευταία δεκαετία η Χώρα έχει πραγματοποιήσει πρόοδο για το κλείσιμο των παράνομων χωματερών και την επέκταση συστημάτων ευθύνης των παραγωγών αποβλήτων. Ένα μεγάλο ποσοστό των αστικών αποβλήτων καταλήγει σε χώρους υγειονομικής ταφής και είναι απίθανο να επιτευχθεί ο στόχος του 50% για την επαναχρησιμοποίηση/ ανακύκλωση στην Ελλάδα έως το 2020. Στα μέσα του 2018, περισσότεροι από 50 χώροι διάθεσης αποβλήτων δεν πληρούσαν τις απαιτήσεις της ΕΕ ενώ εξακολουθούν να υφίστανται μεγάλες ελλείψεις όσον αφορά τη διαχείριση των επικίνδυνων αποβλήτων.

Ατμοσφαιρική Ρύπανση

Οι εκπομπές και οι συγκεντρώσεις των βασικότερων ατμοσφαιρικών ρύπων έχουν μειωθεί, κυρίως χάρη στον περιορισμό της κατανάλωσης ενέργειας, τα μέτρα για τη μείωση των εκπομπών και τη χρήση καθαρότερων καυσίμων. Σύμφωνα με τις εθνικές προβλέψεις, η Χώρα βρίσκεται σε καλό δρόμο για την τήρηση των δεσμεύσεών της σχετικά με τη μείωση των εκπομπών για το 2020 και το 2030 βάσει της Οδηγίας για τα εθνικά ανώτατα όρια εκποµπών. Εξακολουθούν να καταγράφονται ατμοσφαιρικοί ρύποι στις αστικές περιοχές που υπερβαίνουν τα όρια που τίθενται από την νομοθεσία της ΕΕ, με σοβαρές επιπτώσεις για τη δημόσια υγεία. Η Ελλάδα υστερεί στην ανάπτυξη ενός εθνικού προγράμματος ελέγχου της ατμοσφαιρικής ρύπανσης.

Ενέργεια–ΑΠΕ

Η Ελλάδα έχει σημειώσει σημαντική πρόοδο όσον αφορά την ανάπτυξη των ΑΠΕ (κυρίως της αιολικής και της ηλιακής με χρήση φωτοβολταϊκών. Το 2018, οι ΑΠΕ αντιστοιχούσαν στο 13% της συνολικής παραγωγής πρωτογενούς ενέργειας και στο 31% της ηλεκτροπαραγωγής, υπερκεράζοντας τον μέσο όρο του ΟΟΣΑ (10%και26%αντίστοιχα). Η Χώρα πέτυχε τον στόχο για το 2020 που έθεσε η Οδηγία της ΕΕ για την προώθηση της χρήσης ενέργειας από ανανεώσιμες πηγές. Εν τούτοις, εξακολουθεί να εξαρτάται σε μεγάλο βαθμό από το πετρέλαιο και τον άνθρακα.

Εκπομπές CO2 και ενεργειακή απόδοση

Οι εκπομπές αερίων του θερμοκηπίου προέρχονται ως επί το πλείστον από τους κλάδους της ενέργειας και των μεταφορών. Η Ελλάδα συγκαταλέγεται στις δέκα χώρες του ΟΟΣΑ με τη μεγαλύτερη ένταση άνθρακα λόγω της έντονης εξάρτησης από τον άνθρακα για την παραγωγή ηλεκτρικής ενέργειας και από το πετρέλαιο για τις μεταφορές, τη θέρμανση και την παραγωγή ηλεκτρικής ενέργειας σε πολλά νησιά. Οι εκπομπές αερίων του θερμοκηπίου μειώθηκαν αισθητά. Η οικονομική κρίση, που περιόρισε την ενεργειακή ζήτηση, εξηγεί σε μεγάλο βαθμό τη μείωση αυτή, παρότι σε αυτό συνέβαλε επίσης η στροφή προς καθαρότερα καύσιμα. Η Ελλάδα ξεπέρασε τον στόχο της για την πρώτη περίοδο ανάληψης υποχρεώσεων βάσει του Πρωτοκόλλου του Κιότο. Οι ετήσιες επενδυτικές ανάγκες για τις ανανεώσιμες πηγές ενέργειας και την ενεργειακή απόδοση εκτιμώνται ότι υπερβαίνουν το 2% του ΑΕΠ του 2018 ετησίως. Το ΕΣΕΚ προβλέπει την ανακαίνιση 60.000 κτιρίων ετησίως μέχρι το 2030.

Προσαρμογή στην κλιματική αλλαγή

Οι κυριότεροι κίνδυνοι από την κλιματική αλλαγή είναι η αύξηση της θερμοκρασίας του αέρα η μείωση των βροχοπτώσεων, η άνοδος της στάθμης των υδάτων και η έλλειψη γλυκών υδάτων. Η κλιματική αλλαγή μπορεί να οδηγήσει σε μείωση του ΑΕΠ σε διάφορους κλάδους της οικονομίας. Η Χώρα έχει ενισχύσει το πλαίσιο πολιτικής για την προσαρμογή. Ωστόσο, η υλοποίηση είναι σε εξέλιξη.

### Περιβαλλοντικά χαρακτηριστικά που είναι πιθανόν να επηρεαστούν.

### **Πίνακας: Βιοποικιλότητα–χλωρίδα–πανίδα**

|  |  |  |
| --- | --- | --- |
| Περιβαλλοντικός τομέας | Βιοποικιλότητα, Χλωρίδα-Πανίδα | |
| Αιτίες μεταβολής | Υποπρόγραμμα 1 Ενίσχυση επιχειρηματικότητας / δημιουργία φιλικού επιχειρηματικού περιβάλλοντος  Υποπρόγραμμα 2 Ενίσχυση της βιομηχανίας  Αναμένεται να προκύψουν κατασκευές νέων μεταποιητικών δραστηριοτήτων ή επέκτασης – βελτίωσης υφιστάμενων. Αυτό θα έχει κάποιες επιπτώσεις στη φάση της κατασκευής, καθώς θα καταληφθούν χώροι, θα γίνουν χωματουργικές εργασίες και γενικά θα διαφοροποιηθεί η χλωρίδα στην άμεση ζώνη επιρροής των εργασιών. Παράλληλα θα υπάρχει όχληση από τις εργασίες, με παραγωγή θορύβου, σκόνης και αέριων αποβλήτων. | |
| Χαρακτηρισμός της επίπτωσης | | Αιτιολόγηση |
| Κατεύθυνση | Αρνητική | Δεν αναμένεται να επηρεαστούν σημαντικά είδη χλωρίδας. Οι επιδράσεις είναι περιορισμένες στους χώρους που καταλαμβάνουν οι κατασκευές. Οι επιδράσεις είναι μόνιμες για τη ζώνη κατάληψης των κατασκευαστικών έργων. Η όχληση των ίδιων των εργασιών είναι περιορισμένη στη φάση της κατασκευής. Με το πέρας της κατασκευής αντιμετωπίζονται οι διάφορες επιδράσεις στους ελεύθερους χώρους που θα επηρεαστούν.  Επίσης από τη Μελέτη Περιβαλλοντικών Επιπτώσεων που θα εκπονηθεί για κάθε έργο κατά το σχεδιασμό του αναμένεται να προταθούν οι κατάλληλες πρακτικές υλοποίησης. |
| Έκταση | Μικρή |
| Ένταση | Μικρή |
| Χρονική διάρκεια | Άμεση–Βραχυπρόθεσμη |
| Αθροιστικότητα–συνέργεια | Μηπιθανή |
| Δυνατότηταπρόληψης | Μεγάλη |
| Δυνατότητα αντιμετώπισης | Μεγάλη |
| Αξιολόγηση: Πρόκειται για μικρές σχετικά επιδράσεις από τις κατασκευαστικές εργασίες. Η χρονική διάρκειά τους περιορίζεται στην κατασκευή. Στη ζώνη κατάληψης των έργων είναι μόνιμες οι μεταβολές αλλά αφορούν πολύ περιορισμένες εκτάσεις. Θα πρέπει να εφαρμοστούν κατάλληλες πρακτικές υλοποίησης για τον περιορισμό των επιδράσεων. | | |

### **Πίνακας: Υδατικοί πόροι – υγρά απόβλητα**

|  |  |  |
| --- | --- | --- |
| Περιβαλλοντικός τομέας | Υδατικοί πόροι – Υγρά απόβλητα | |
| Αιτίες μεταβολής | Υποπρόγραμμα 1 Ενίσχυση επιχειρηματικότητας / δημιουργία φιλικού επιχειρηματικού περιβάλλοντος  Υποπρόγραμμα 2 Ενίσχυση της βιομηχανίας  Με την αναμενόμενη ανάπτυξη νέων επιχειρήσεων και μεταποιητικών μονάδων ή την επέκταση υφιστάμενων αναμένεται να προκύψουν επιπλέον ποσότητες υγρών αποβλήτων, με ταυτόχρονη εφαρμογή τεχνολογιών αντιρρύπανσης.  Ως προς την κατάσταση των υδατικών πόρων και των θαλάσσιων υδάτων καθώς και για τις ανάγκες σε πόσιμο νερό δεν αναμένονται επιπτώσεις. | |
| Χαρακτηρισμός της επίπτωσης | | Αιτιολόγηση |
| Κατεύθυνση | Μικτή | Με την ανάπτυξη των επιχειρήσεων και της βιομηχανίας που προσβλέπει το Πρόγραμμα, εκτιμάται ότι θα προκύψουν νέες ποσότητες υγρών αποβλήτων. Οι ποσότητες αυτές θα υποστούν την απαιτούμενη επεξεργασία.  Η πράσινη ανάπτυξη και οι καινοτόμες σύγχρονες τεχνολογίες που προωθούνται παράλληλα αναμένεται να επιφέρουν θετικά αποτελέσματα, τόσο στη μείωση της παραγωγής, όσο και στην καλύτερη επεξεργασία των υγρών αποβλήτων. Οι επιδράσεις αυτές αναμένονται τόσο στις νέες μονάδες, όσο και σε υφιστάμενες που θα τύχουν την κατάλληλη ενίσχυση.  Σαν τελικό αποτέλεσμα εκτιμάται τόσο η αντιμετώπιση των νέων ποσοτήτων αποβλήτων που θα προκύψουν όσο και η βελτίωση των επιπτώσεων των αποβλήτων που παράγονται σήμερα |
| Έκταση | Μέση |
| Ένταση | Μικρή |
| Χρονική διάρκεια | Μακροπρόθεσμη– Μόνιμη |
| Αθροιστικότητα–συνέργεια | Πιθανή |
| Δυνατότηταπρόληψης | Μέση |
| Δυνατότητα αντιμετώπισης | Μεγάλη |
| Αξιολόγηση: Οι επιπτώσεις στον τομέα των υγρών αποβλήτων έχουν μικτή κατεύθυνση. Αναμένεται πρόσθετη παραγωγή αποβλήτων των νέων επιχειρήσεων που είναι μικρής έντασης αρνητική επίπτωση καθώς αυτά θα τυγχάνουν της ενδεδειγμένης επεξεργασίας. Είναι επίπτωση με πιθανή αθροιστικότητα και συνέργεια με άλλες υφιστάμενες πηγές υγρών αποβλήτων. Παράλληλα αναμένεται, με την προώθηση της πράσινης ανάπτυξης και των νέων τεχνολογιών μείωση των παραγόμενων αποβλήτων και βελτίωση των μεθόδων επεξεργασίας με αποτέλεσμα μικρής έντασης θετική επίπτωση σε μεγαλύτερη όμως έκταση καθώς δε θα περιορίζεται αυτή μόνο στις νέες μονάδες. Σε κάθε περίπτωση η των επιπτώσεων θα γίνει στο στάδιο της Μελέτης Περιβαλλοντικών Επιπτώσεων των μονάδων τόσο των νέων όσο και των υφιστάμενων κατά την ανανέωση των Περιβαλλοντικών τους Όρων. | | |

**Πίνακας:Έδαφος – στερεά απόβλητα**

|  |  |  |
| --- | --- | --- |
| Περιβαλλοντικός τομέας | Έδαφος – Στερεά απόβλητα | |
| Αιτίες μεταβολής | Υποπρόγραμμα 1 Ενίσχυση επιχειρηματικότητας/ δημιουργία φιλικού επιχειρηματικού περιβάλλοντος  Υποπρόγραμμα 2 Ενίσχυση της βιομηχανίας  Με την αναμενόμενη ανάπτυξη νέων επιχειρήσεων και μεταποιητικών μονάδων ή την επέκταση υφιστάμενων αναμένεται να προκύψουν επιπλέον ποσότητες στερεών αποβλήτων με ταυτόχρονη εφαρμογή τεχνολογιών αντιρρύπανσης.  Ως προς τη διάβρωση του εδάφους την ερημοποίηση και τις χρήσεις γης δεν αναμένονται επιπτώσεις. | |
| Χαρακτηρισμός της επίπτωσης | | Αιτιολόγηση |
| Κατεύθυνση | Μικτή | Με την αναμενόμενη ανάπτυξη των επιχειρήσεων και της βιομηχανίας που προσβλέπει το Πρόγραμμα εκτιμάται ότι θα προκύψουν νέες ποσότητες στερεών αποβλήτων. Οι ποσότητες αυτές θα υποστούν την απαιτούμενη επεξεργασία και διάθεση. Παράλληλα αναμένεται να ενισχυθούν (υφιστάμενες ή νέες) επιχειρήσεις διαχείρισης στερεών αποβλήτων.  Η πράσινη ανάπτυξη και οι καινοτόμες σύγχρονες τεχνολογίες που προωθούνται παράλληλα, αναμένεται να επιφέρουν θετικά αποτελέσματα τόσο στη μείωση της παραγωγής όσο και στην καλύτερη επεξεργασία και διάθεση των στερεών αποβλήτων. Οι επιδράσεις αυτές αναμένονται τόσο στις νέες μονάδες όσο και σε υφιστάμενες που θα τύχουν την κατάλληλη ενίσχυση.  Σαν τελικό αποτέλεσμα εκτιμάται τόσο η αντιμετώπιση σε μεγάλο βαθμό των νέων ποσοτήτων αποβλήτων που θα προκύψουν (με μειωμένη παραγωγή και κατάλληλη επεξεργασία), όσο και η βελτίωση των επιπτώσεων των αποβλήτων που παράγονται σήμερα. |
| Έκταση | Μέση |
| Ένταση | Μικρή |
| Χρονική διάρκεια | Μεσοπρόθεσμη– Μόνιμη |
| Αθροιστικότητα–συνέργεια | Μη πιθανή |
| Δυνατότηταπρόληψης | Μικρή |
| Δυνατότητα αντιμετώπισης | Μεγάλη |
| Αξιολόγηση: Οι επιπτώσεις στον τομέα των στερεών αποβλήτων έχουν μικτή κατεύθυνση. Αναμένεται πρόσθετη παραγωγή αποβλήτων των νέων επιχειρήσεων που είναι μικρής έντασης αρνητική επίπτωση καθώς αυτά θα τυγχάνουν της ενδεδειγμένης επεξεργασίας και διάθεσης. Αναμένεται ταυτόχρονα ενίσχυση νέων ή υφιστάμενων επιχειρήσεων διαχείρισης στερεών αποβλήτων που είναι μικρής έντασης θετική επίπτωση. Και οι δύο περιπτώσεις ενέχουν πιθανή αθροιστικότητα και συνέργεια με άλλες υφιστάμενες πηγές ή μονάδες επεξεργασίας αποβλήτων. Αναμένεται επίσης με την προώθηση της πράσινης ανάπτυξης και των νέων τεχνολογιών μείωση των παραγόμενων αποβλήτων και καλύτερη επεξεργασία, με αποτέλεσμα μικρής έντασης θετική επίπτωση σε μεγαλύτερη όμως έκταση καθώς αυτό δε θα περιορίζεται στις νέες μονάδες. Σε κάθε περίπτωση η αντιμετώπιση των επιπτώσεων θα γίνει στο στάδιο της Μελέτης Περιβαλλοντικών Επιπτώσεων των μονάδων τόσο των νέων όσο και των υφιστάμενων κατά την ανανέωση των Περιβαλλοντικών τους Όρων. | | |

### **Πίνακας: Ατμοσφαιρική ρύπανση – κλιματικοί παράγοντες ενέργεια**

|  |  |  |
| --- | --- | --- |
| Περιβαλλοντικός τομέας | Ατμοσφαιρική ρύπανση – Κλιματικοί παράγοντες -Ενέργεια | |
| Αιτίες μεταβολής | Υποπρόγραμμα 1 Ενίσχυση επιχειρηματικότητας/ δημιουργία φιλικού επιχειρηματικού περιβάλλοντος  Υποπρόγραμμα 2 Ενίσχυση της βιομηχανίας Υποπρόγραμμα 3 Ενίσχυση της έρευνας και καινοτομίας  Υποπρόγραμμα 4 Στήριξη του εμπορίου και προστασία καταναλωτή  Από τα υποπρογράμματα 1 και 2, και την αναμενόμενη ανάπτυξη νέων επιχειρήσεων και μεταποιητικών μονάδων ή την επέκταση υφιστάμενων αναμένεται να προκύψουν επιπλέον εκπομπές αέριων ρύπων με ταυτόχρονη εφαρμογή τεχνολογιών αντιρρύπανσης χωρίς υπέρβαση των ορίων. Αντίστοιχα αναμένεται αύξηση της κατανάλωσης ενέργειας ενώ ταυτόχρονα με τις νέες τεχνολογίες που εισάγονται αναμένεται μεγαλύτερη ενεργειακή απόδοση και εξοικονόμηση. Το τελευταίο αφορά και το υποπρόγραμμα 3. Η ανάπτυξη των επιχειρήσεων κα της βιομηχανίας αναμένεται να αυξήσει τις ανάγκες σε μεταφορές αγαθών. Αντίθετα η ενίσχυση του ηλεκτρονικού εμπορίου που προβλέπετα ιστο υποπρόγραμμα 4, αναμένεται να μειώσει τις ανάγκες μεταφοράς εμπορευμάτων και καταναλωτών. Τέλος αναμένεται αύξηση της χρήσης ενέργειας από ΑΠΕ κυρίως για τα υποπρογράμματα 1 και 2. | |
| Χαρακτηρισμός της επίπτωσης | | Αιτιολόγηση |
| Κατεύθυνση | Μικτή | Με την αναμενόμενη ανάπτυξη των επιχειρήσεων και της βιομηχανίας που προσβλέπει το Πρόγραμμα εκτιμάται ότι θα προκύψουν επιπλέον εκπομπές αέριων ρύπων. Οι εκπομπές αυτές αναμένεται να περιοριστούν σημαντικά με τη χρήση αντιρρυπαντικής τεχνολογίας. Αντίστοιχα αναμένεται αύξηση στην κατανάλωση ενέργειας και της μεταφοράς αγαθών. Αντίθετα με την προώθηση του ηλεκτρονικού εμπορίου μειώνονται οι αντίστοιχες μεταφορικές ανάγκες.  Η πράσινη ανάπτυξη και οι καινοτόμες σύγχρονες τεχνολογίες που προωθούνται αναμένεται να επιφέρουν θετικά αποτελέσματα στη μείωση της επιβάρυνσης από αέριους ρύπους στην καλύτερη ενεργειακή απόδοση και στην εξοικονόμηση ενέργειας. Οι επιδράσεις αυτές αναμένονται τόσο στις νέες μονάδες όσο και σε υφιστάμενες που θα τύχουν την κατάλληλη ενίσχυση.  Παράλληλα αναμένεται αύξηση παραγωγής και χρήσης ενέργειας από ΑΠΕ τόσο από τις νέες μονάδες παραγωγής που αναμένεται να προκύψουν όσο και από καινοτόμες επεμβάσεις σε υφιστάμενες επιχειρήσεις. |
| Έκταση | Μικρή-Μέση |
| Ένταση | Μικρή-Μεγάλη |
| Χρονική διάρκεια | Μεσοπρόθεσμη– Μόνιμη |
| Αθροιστικότητα–συνέργεια | Πιθανή |
| Δυνατότηταπρόληψης | Μεγάλη |
| Δυνατότητα αντιμετώπισης | Μεγάλη |
| Αξιολόγηση: Αναμένονται αρνητικές επιπτώσεις στην παραγωγή αέριων ρύπων και στις ανάγκες ενέργειας και μεταφορών μικρής έκτασης και έντασης με πιθανή αθροιστικότητα και συνέργεια, και μεγάλα περιθώρια πρόληψης και αντιμετώπισης, κυρίως κατά τη Μελέτη Περιβαλλοντικών Επιπτώσεων κάθε έργου. Αναμένονται επίσης θετικές επιπτώσεις στην μείωση των παραγόμενων ρύπων, στην ενεργειακή απόδοση και στην εξοικονόμηση ενέργειας, αντίστοιχων χαρακτηριστικών. Αναμένονται θετικές επιπτώσεις στη μείωση των μεταφορικών αναγκών, του εμπορίου και στην παραγωγή και χρήση ενέργειας από ΑΠΕ, μέσης έκτασης και μεγάλης έντασης. | | |

### Διερεύνηση εναλλακτικών λύσεων

Μηδενική Λύση

Στην περίπτωση της μηδενικής λύσης, της μη εφαρμογής του προγράμματος, οι αναπτυξιακές δυνατότητες που παρέχει μένουν αναξιοποίητες. Είναι προφανές ότι ακυρώνονται όλες οι αναμενόμενες επιπτώσεις στους περιβαλλοντικούς τομείς, τόσο οι θετικές όσο και οι αρνητικές.

1ο Εναλλακτικό Σενάριο

Το 1ο εναλλακτικό σενάριο είναι η στρατηγική που υιοθετείται στο προτεινόμενο πρόγραμμα, όπως αυτή περιγράφεται παραπάνω.

2ο Εναλλακτικό Σενάριο

Με βάση το Σενάριο 2, οι πόροι των υποπρογραμμάτων 1 και 2 περιορίζονται κυρίως στις ενισχύσεις των αναπτυξιακών νόμων. Αυτό έχει σαν αποτέλεσμα την υποβάθμιση των υπόλοιπων δράσεων, ιδιαίτερα σημαντικών κυρίως για το υποπρόγραμμα 2, που έχει τα μεγαλύτερα περιθώρια μείωσης.

Η συγκριτική αξιολόγηση των σεναρίων φαίνεται στον παρακάτω πίνακα:

### **Πίνακας :Συγκριτική αξιολόγηση των εναλλακτικών σεναρίων**

|  |  |  |  |
| --- | --- | --- | --- |
| **Επιδράσεις** | **Σενάρια** | | |
| 0 | 1 | 2 |
| Παραγωγή αποβλήτων, θορύβου και άλλων οχλήσεων, αλλά και επιδράσεις στο τοπίο και στις φυσικές διαπλάσεις, από τις διάφορες εργασίες κατασκευής, κατά την υλοποίηση του προγράμματος. | - | 🗸 | 🗸 |
| Διατήρηση του πληθυσμού και αύξηση της απασχόλησης | - | 🗸 | 🗸 |
| Αποτροπή της διαρροής επιστημονικού και εργατικού δυναμικού | - | 🗸 | 🗸 |
| Βελτίωση των υπηρεσιών προς τους πολίτες ,με την προώθηση της ψηφιοποίησης και του ηλεκτρονικού εμπορίου | - | 🗸 | 🗸 |
| Παραγωγή επιπλέον ποσοτήτων αποβλήτων από τη λειτουργία νέων ή επέκταση υφιστάμενων επιχειρήσεων (βιομηχανία, τουριστικές και άλλες επιχειρήσεις). | - | 🗸 | 🗸 |
| Μείωση των παραγόμενων αποβλήτων με τη χρήση νέων τεχνολογιών | - | 🗸 | - |
| Κατανάλωση επιπλέον ενέργειας από τη λειτουργία νέων ή επέκταση υφιστάμενων επιχειρήσεων (βιομηχανία, τουριστικές και άλλες επιχειρήσεις). | - | 🗸 | 🗸 |
| Εξοικονόμηση ενέργειας με τη χρήση νέων τεχνολογιών | - | 🗸 | - |
| Προώθηση της ενέργειας από ΑΠΕ με νέες μονάδες παραγωγής | - | 🗸 | 🗸 |
| Μείωση των μεταφορών από εμπορική δραστηριότητα με προώθηση του ηλεκτρονικού εμπορίου | - | 🗸 | 🗸 |

Από την αξιολόγηση των σεναρίων κρίνεται ως θετικότερο από περιβαλλοντικής πλευράς το σενάριο 1.

**ΑΠΟΨΕΙΣ ΔΙΕΥΘΥΝΣΗΣ ΠΕΡΙΒΑΛΛΟΝΤΟΣ ΑΝΑΚΥΚΛΩΣΗΣ & ΚΥΚΛΙΚΗΣ ΟΙΚΟΝΟΜΙΑΣ**

Λαμβάνοντας υπόψη , όλα τα προηγούμενα παραπάνω που αφορούν τις επιδράσεις που θα έχει η εφαρμογή του προγράμματος στο περιβάλλον, επισημαίνονται τα εξής:

Θεωρούμε ότι σχεδιασμός και προσπάθεια του προγράμματος είναι να διαμορφώσει μια οικονομική ανάπτυξη η οποία σέβεται την προστασία του περιβάλλοντος και την βιωσιμότητα. Οι δράσεις του στοχεύουν στην ενδυνάμωση του επιχειρείν, στην ανάπτυξη της έρευνας και της καινοτομίας, στην στήριξη της βιομηχανίας και του εμπορίου και στην προστασία του καταναλωτή. Σε αρκετές από αυτές τις δράσεις , εκτός από αναπτυξιακούς στόχους, περιλαμβάνονται και στόχοι που στηρίζουν την αειφορία, όπως η πράσινη ανάπτυξη, η επέκταση και εξάπλωση των ΑΠΕ στην επικράτεια , η κυκλική οικονομία, η εφαρμογή καινοτόμων τεχνολογιών, η ψηφιακή σύγκλιση και το ηλεκτρονικό εμπόριο.

Στη ΣΜΠΕ αλλά και στο πρόγραμμα οι μεταβολές που προκαλούνται, αξιολογούνται κυρίως με βάση τις αναμενόμενες δράσεις του προγράμματος. Συνεπώς στην συγκεκριμένη χρονική στιγμή δεν είναι δυνατόν να εκτιμηθούν και να προσδιοριστούν με ακρίβεια οι επιδράσεις που θα δημιουργήσουν στον Δήμο Μοσχάτου-Ταύρου.

Άλλωστε στην ΣΜΠΕ αναφέρεται ξεκάθαρα ότι η εκτίμηση των επιπτώσεων είναι περισσότερο ποιοτική, παρά ποσοτική. Γίνεται επίσης παραδοχή ότι θα δημιουργηθούν νέες ποσότητες υγρών και στερεών αποβλήτων, καθώς και εκπομπές αέριων ρύπων και οι αναμενόμενες αρνητικές επιδράσεις <<δεν είναι δυνατόν να προβλεφθούν στη συγκεκριμένη φάση>>. Γίνεται όμως παράλληλα και αναφορά των πιο σημαντικών αρνητικών επιδράσεων , ώστε να εξασφαλισθεί η περιβαλλοντική συμβατότητα του προγράμματος.

Τέλος θα ήταν ορθό το προτεινόμενο σύστημα παρακολούθησης να ήταν πιο συγκεκριμένο γιατί δεν αναφέρει πουθενά ποιές υπηρεσίες θα είναι αρμόδιες για την εφαρμογή του.

Συνοψίζοντας και αξιολογώντας συνολικά την συγκεκριμένη ΣΜΠΕ του ΤΠΑ, αυτή κρίνεται ως επαρκής στη διασφάλιση της προστασίας του περιβάλλοντος και της βιωσιμότητας υποστηρίζοντας τους βασικούς άξονες της αειφόρου ανάπτυξης.

**ΣΥΜΠΕΡΑΣΜΑ ΓΝΩΜΟΔΟΤΗΣΗΣ**

Γνωμοδοτούμε θετικά για την υλοποίηση του προγράμματος ή των δράσεων του σύμφωνα με τις προϋποθέσεις που έχουν αναφερθεί παραπάνω.”